paragraph_text: Smješten je u uz jugoistočnu obalu otoka Nova Gvineja, od koje je odvojen uskim prolazom Muli. Pripada indonezijskoj provinciji Irian Jaya, površina mu je 11 742 km², a obala pretežito nerazvedena, duga 165 km. Cijelom površinom je nizak, močvaran, pokriven šumama mangrove koje spadaju među najveće na svijetu. Rijetko je naseljen, a važnija naselja su Kimaan, Kladar i Yomuka.